[{"text_idx": "#000000", "text": "Kvar novaj muzikaj diskoj en Esperanto"}, {"text_idx": "#000001", "text": "Jen hiphopa kompilo centprocente en Esperanto. Simile al uzantoj de la internacia lingvo, la artistoj estas disaj tra la tuta planedo. Partoprenis produktistoj, repistoj, kantistoj, kaj muzikistoj el deko da landoj: Germanio (Jonny M.), Brazilo (Tone), Kanado (Diablo), Danio (Bugge Bang), Finnlando (Dolchamar), Francio (La Pafklik), Japanio (Eterne Rima), Slovakio (Marteno), Svedio (Carina), kaj Svislando (Tinitus)!\nMale al la unua hiphopa kompilo, lanc\u0302ita en 2009, kiu estis eksperimentaj\u0302o, la dua estas profesie produktita kaj prezentas konfirmitajn artistojn kiajn Eterne Rima kaj Platano de La Pafklik, kiuj ambau\u0306 eldonis antau\u0306 nelonge siajn proprajn albumojn, sen forgesi Dolchamar, kiu venas el la poproka universo, sed kiu estis la unua bando kiu repis en Esperanto."}, {"text_idx": "#000002", "text": "Muzikaj\u0302oj de la kompilo estas tre diversaj, irante de klasika novjorka hiphopo (Lasta kanto de Platano), viglaj kantoj (Diru mi nun de Jonny M.), pop-rok (Tritaga afero de Dolchamar), g\u0302is ornamac\u0302a dirty-south (Fidela de Eterne Rima)."}, {"text_idx": "#000003", "text": "Same kiel en c\u0302iuj rep-kompiloj, tiu c\u0302i enhavas eksperimentojn kaj neelpenseblajn kunlaborojn inter la artistoj en vera internacia etoso."}, {"text_idx": "#000004", "text": "Jam la sesa albumo de Kajto"}, {"text_idx": "#000005", "text": "Jen la sesa Esperanto-albumo de Kajto, unue prezentita en la Kopenhaga UK en julio 2011. Nun, Kajto ekzistas kiel duopo Nanne Kalma kaj Ankie van der Meer, kiuj kune faris c\u0302i tiun albumon Duope, denove montrante bonkvalitan laboron, kiel ili c\u0302iam faris."}, {"text_idx": "#000006", "text": "La nova albumo proponas 14 novajn titolojn en Esperanto kun variaj ritmoj kaj etosoj lau\u0306 la pop-folk-stilo kiu estas ilia. De la poezia Surbordigitaj al la ribela Ne permesas Panjo, au\u0306 de la amkanto Mi estas Rozo g\u0302is la abundeca Rave kun vi, jen ric\u0302aj melodioj kaj belaj tekstoj, modestaj kaj gajaj, melankoliaj kaj humuraj."}, {"text_idx": "#000007", "text": "Por akompani siajn kantojn, Nanne kaj Ankie uzas diversajn muzikilojn kiaj gitaro, mandolino, koncertino, kontrabaso, akordiono, bang\u0302o, kaj zimbalono."}, {"text_idx": "#000008", "text": "La unua albumo de la grupo Amindaj, fondita en au\u0306gusto 2009 de Graciela Morgado Rodri\u0301guez, prezidanto de la Urba Klubo de Esperanto en Contramaestre, estas ankau\u0306 la unua veninta de Kubo!"}, {"text_idx": "#000009", "text": "La grupo konsistas el junaj amatoroj kaj art-intruistoj, engag\u0302itaj en la Esperanto-movado, kiuj jam prezentig\u0302is sur diversaj scenejoj en Kubo, aparte dum la 95a UK kaj dum la 66a IJK en julio 2010 en Havano."}, {"text_idx": "#000010", "text": "La ok kantoj de c\u0302i tiu albumo, c\u0302iuj en Esperanto kompreneble, estis elektitaj inter dudeko, plej multaj komponitaj de Julia\u0301n Herna\u0301ndez Angulo en la varma kuba tradicio, kun violono, gitaro, kontrabaso, marakoj, kubaj skrapiloj guajo kaj guiro, kongoj, bongo, sonorilo, treso. Estas tamen kelkaj malnovaj kantoj, tradukitaj kaj adaptitaj de Maritza Gutie\u0301rrez, kiel la internacie konataj Chan Chan de Francisco Repilado (Compay Segundo), la Son de la Loma de Miguel Matamoros, kaj ec\u0302 versio \u2013 lau\u0306 kuba maniero \u2013 de La Bambo."}, {"text_idx": "#000011", "text": "Amindaj en KD au\u0306 en koncerto kun du dancistinoj, Adita kaj Gricel, estas ne nur muzika grupo, sed ankau\u0306 kultura projekto vere malkovrinda."}, {"text_idx": "#000012", "text": "Dek titoloj por gustumi la belsonecon de Esperanto kaj dek titoloj en la itala, karakterizitaj pere de elvoka sono. Jen kion proponas Re\u0302verie, profesia itala bando kreita en 1996 de la milana muzikisto, komponisto kaj gitaristo Valerio Vado."}, {"text_idx": "#000013", "text": "Re\u0302verie arte eksperimentas la uzon de pluraj lingvoj en siaj kantoj, inter kiuj Esperanto, la friula (grava regiona lingvo en nord-orienta Italio), la renesanca angla de Shakespeare, kaj kompreneble la itala."}, {"text_idx": "#000014", "text": "C\u0302erpante inspiron el la radikoj de la muzik-tradicioj renesanca kaj baroka italaj, eu\u0306ropa kaj mediteranea kulturoj, la fajna kunfandig\u0302o de tradiciaj kaj elektronikaj sonorecoj atingas sonon kiun Re\u0302verie difinas kiel \u201cetno-progresivan\u201d, kreante propran etoson kortus\u0302anta c\u0302iujn generaciojn kaj sentemojn."}, {"text_idx": "#000015", "text": "De vojag\u0302oj de tuaregaj komercistoj g\u0302is senlimaj horizontoj de la silkovojo, de la rug\u0302aj sunsubiroj sur la arbaroj de la granda Nordo g\u0302is la oceanaj profundoj, g\u0302i estas odo al la bezono de la homa spirito vaste iradi kaj c\u0302iam serc\u0302i novajn horizontojn."}, {"text_idx": "#000019", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000020", "text": "Demonstraj versioj de \u201cLa Ondo\u201d"}]